Downloaded from - MoviesMod.day
ΘΙΓΕΤΑΙ ΤΟ ΕΥΑΙΣΘΗΤΟ ΘΕΜΑ ΤΗΣ ΑΥΤΟΚΤΟΝΙΑΣ.
ΔΕΙΤΕ ΜΕ ΔΙΚΗ ΣΑΣ ΕΥΘΥΝΗ.
ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ...
Ντεζαβού.
Λένε ότι είναι σαν βραχυκύκλωμα στον εγκέφαλο.
Ιησούς Χριστός!
Μια στιγμή παίζει διαρκώς στο κέντρο μνήμης σου.
Νιώθεις ότι τα έχεις βιώσει όλα αυτά στο παρελθόν.
Λούσι Τσέιμπερς από την Πρόνοια. Να περάσω;
Αν δεν ανοίξεις την πόρτα, θα τη σπάσω!
Μην τον αφήσεις να μπει στο σπίτι.
Όλα συνδέονται. Τα όνειρά σας,
ΔΩΜΑΤΙΑ ΜΠΡΑΪΤΣΑΪΝΤ
οι αναμνήσεις σας. Ό,τι συμβαίνει, ό,τι δεν συμβαίνει.
ΠΟΥ ΕΙΝΑΙ Η ΛΟΥΣΙ ΤΣΕΪΜΠΕΡΣ
Δεν έπρεπε να είμαι εδώ.
Ούτε κι εγώ.
Τι σε κάνει ξεχωριστό, Γκίντεον;
Μπορώ να θυμηθώ το τραγούδι. Και μπορώ να κουνάω τη βελόνα.
Δεν θυμάμαι πόσες φορές έχω πεθάνει.
Όταν ξαναρχίζω, έχω μόνο τις αναμνήσεις μου.
Έτσι, κρατάω κάθε λεπτομέρεια.
ΧΟΜΠΣΟΝ - ΝΤΕΪΒ ΡΙΓΚΜΠΙΣ
Μαθαίνω τα άσχημα του κόσμου σαν τους στίχους ενός τραγουδιού.
Ό,τι κι αν κάνω, όπου κι αν πάω,
κάποιος με βρίσκει τελικά, και είναι πάντα ο ίδιος ντετέκτιβ.
Δεν είμαι η μαμά σου. Είμαι αστυνομικός.
Είσαι κουφή;
Θα ηρεμήσεις;
Πώς το έκανες αυτό;
Δεν έχω ιδέα.
Είπες ότι η ζωή μου ήταν διαφορετική. Πώς ακριβώς;
Θα σε βοηθήσω να θυμηθείς.
Έμεινα ζωντανός για σένα. Φυλακισμένος, μόνος.
Σε περίμενα να γυρίσεις.
Μου είπες το χειρότερο πράγμα που σου συνέβη ποτέ,
και 30 χρόνια πριν, το απέτρεψα.
Την τελευταία φορά που βρεθήκαμε, μου ζήτησες να το κάνω.
Δεν είχαμε συνειδητοποιήσει πόσο διαφορετική θα ήταν η ζωή σου.
Δεν είσαι αυτή που ήσουν.
Λούσι!
Θυμήσου, Λούσι. Θυμήσου.
Η ΩΡΑ ΤΟΥ ΔΙΑΒΟΛΟΥ
ΛΟΥΣΙ
Μαμά;
Λούσι. Ξέρεις πώς πάει το πράγμα.
Δεν μπορώ να σε βοηθήσω αν δεν μου μιλήσεις.
Όταν ήρθες για πρώτη φορά εδώ, έκανες έναν μήνα να μιλήσεις.
Κι έτσι, φτιάχναμε χάρτινα λουλούδια. Χωρίς να μιλάμε.
Αλλά έχεις μεγαλώσει πια.
Γιατί έφυγες αυτήν τη φορά; Πού πήγες;
Στην αγροικία της μαμάς.
Γιατί πήγες εκεί;
Βάζαμε την αλληλογραφία σ' ένα μπολ.
Λογαριασμούς, κάρτες γενεθλίων...
Σημειώματα αυτοκτονίας.
Δεν ήθελα να το ανοίξω, οπότε το έκρυψα κάπου.
Τι θέλεις να λέει;
Ότι δεν με αγαπούσε. Ότι δεν νοιαζόταν για μένα.
Δεν ήθελε να είναι μαμά μου πια.
Γιατί θέλεις να το λέει αυτό;
Για να μπορώ να τη μισήσω.
Έτσι, δεν θα την ξανασκεφτώ.
Εντάξει.
Λοιπόν, αν το κάνουμε αυτό, πρέπει να πάρουμε μια ανάσα. Πρέπει...
ΑΓΑΠΗΜΕΝΗ ΜΟΥ ΛΟΥΣΙ
ΜΕ ΟΛΗ ΜΟΥ ΤΗΝ ΑΓΑΠΗ, ΜΑΜΑ
Γαμώτο!
Γαμώτο.
Μην ανησυχείς. Είμαι εδώ.
Εδώ είμαι. Όλα καλά.
Πόσων χρονών είσαι;
-Δεκαοκτώ. -Να δω ταυτότητα, παρακαλώ;
Την άφησα στο αμάξι.
Ημερομηνία γέννησης;
Πέντε Δεκεμβρίου 1979.
Άργησες. Πάμε πάλι.
-Πόσο είσαι; -Δεκαοκτώ.
-Και γιατί δεν έχεις βυζιά; -Άντε πνίξου!
-Έτσι δεν θα σου δώσουν ποτό. -Εσύ λες να τα πας καλύτερα;
Κοίτα να μαθαίνεις.
ΑΣΤΥΝΟΜΙΑ
Μάλιστα. Θα μου πεις το όνομά σου;
Εντάξει. Εγώ πρώτος.
Είμαι ο αστυφύλακας Χόλνες. Μπορείς να με λες Νικ.
Χάρηκα, Νικ.
Πολύ καλά. Από ποιο μέρος της Ουαλίας είσαι;
Ήταν πολύ χαζό αυτό που έκανες εκεί μέσα.
Που έκλεψες φτηνές μπίρες.
Αν δεν πρόκειται να πληρώσεις,
καλύτερα να πάρεις κάτι που να αξίζει.
Κοίτα, δεν χρειάζεται να πάμε στο τμήμα.
Πες μου πώς σε λένε, θα σε πάω σπίτι
και θα μιλήσω στους γονείς σου.
-Οι γονείς μου έχουν πεθάνει. -Μάλιστα.
Πηγαίνεις στο σχολείο;
-Όχι συχνά. -Ναι, κι εγώ έκανα πολλές κοπάνες.
Έλα τώρα. Πού μένεις;
-Εντάξει. Πάμε στο τμήμα... -Όχι. Στην οδό Πέρσι.
Στην οδό Πέρσι. Πολύ ωραία.
Ναι, κοίτα... Οι θετοί γονείς μου είναι κυριλέ μαλάκες.
Έχει πολλούς κυριλέ μαλάκες στην οδό Πέρσι. Θα τσαντιστούν;
Μάλλον θα με διώξουν.
Θα πάω κάπου αλλού. Γίνομαι 18 σε τρεις μήνες.
Εντάξει. Τι θα κάνεις τότε;
Δεν θα βρεις αξιοπρεπή δουλειά με μητρώο.
Αξιοπρεπή δουλειά σαν τη δική σου;
Καλύτερα μπάτσος παρά ληστής. Έχει και τα καλά της η δουλειά.
Στην Μπέλα αρέσει η στολή.
Πώς ξέρεις τη γυναίκα μου;
Αυτή δεν είναι στη φωτογραφία με τα κεριά; Μάλλον στο κουτί γράφει το όνομά της.
ΜΠΕΛΑ ΠΟΛΥΤΕΛΗ ΚΕΡΙΑ
Σωστά. Έλα τώρα. Τέρμα η πλάκα. Πώς σε λένε;
Λούσι.
Λούσι τι;
Λούσι Τσέιμπερς.
Μάλιστα. Είσαι πολύ παρατηρητική.
Θα ήσουν καλύτερη ντετέκτιβ από μένα.
Δεν έχουμε συναγερμό.
Είπα στον Μάικ να πάρουμε.
Έχω κοσμήματα επάνω, και είναι...
Βασικά, είναι αρκετά ακριβά.
Αλλά λέτε ότι δεν λείπει τίποτα;
Δεν τα άγγιξαν.
Δεν πιστεύουμε ότι πήγε επάνω.
Μήπως τον τρόμαξε κάτι; Κάποιος γείτονας ή ο ταχυδρόμος;
Ναι, αλλά ο Μάικ άφησε το iPad του στο τραπεζάκι του καφέ.
Αν έπαιρνε ένα πράγμα μόνο, δεν θα έπαιρνε αυτό;
Έτσι είναι.
Γιατί πήρε τον φούρνο μικροκυμάτων;
Θα ξανάρθει;
Όχι. Μην ανησυχείς. Θα τον πιάσουμε.
Εντάξει. Ευχαριστώ.
Μόλις μίλησα με τον Ίαν δίπλα.
Είδε ένα παλιό φορτηγάκι παρκαρισμένο πιο κάτω στον δρόμο.
Ένα κόκκινο Nissan, λέει.
Έχει φύγει τώρα.
Κόκκινο Nissan. Τι μοντέλο;
Δεν έχω ιδέα.
Είσαι καλά, Τζόσι; Όλα εντάξει;
Έχει ταραχτεί λίγο. Ανησυχεί μήπως επιστρέψει ο διαρρήκτης.
Αλλά δεν θα ξανάρθει, έτσι, φίλε; Όχι τώρα που είναι ο μπαμπάς εδώ.
Βασικά, όταν ένας διαρρήκτης φεύγει άπρακτος, επιστρέφει.
Προτείνω να βάλετε συναγερμό. Διπλές κλειδαριές στις πόρτες.
Εντάξει, φίλε. Μην ανησυχείς.
Υποθέτω ότι δεν έχεις παιδιά.
Εντάξει, φίλε. Όλα καλά. Είσαι ασφαλής.
Δεν θα ξανάρθει κανείς. Ο μπαμπάς θα σε προστατεύσει.
Μη λες μπροστά στο παιδί...
Γιατί πάντα γίνεσαι τόσο συναισθηματικός με τα παιδιά;
-Δεν ισχύει. -Κι όμως.
Είσαι σαν αυτούς που έχουν τρία παιδιά και υποθήκη.
Και σκύλο. Και χορτοκοπτικό. Και Citroën Berlingo.
Ίσως και γυναίκα.
Άσχημη. Με μυωπία. Και χωρίς αίσθηση οσμής.
Αν σταθώ τυχερός.
Άκου τι θα σου πω.
Αν είμαστε μόνοι στα 45, θα σε παντρευτώ.
Αλλά θα κοιμόμαστε σε ξεχωριστά κρεβάτια. Και θα ξυρίσεις τα γένια.
Τα γένια είναι σέξι. Έχω σέξι γενειάδα.
Δεν είναι. Έχει πατατάκια μέσα.
Θυμάσαι εκείνη την περίεργη υπόθεση;
Νομίζω ότι ήταν στο Νταλγουόρθι.
Ένας διαρρήκτης δεν πήρε τίποτα εκτός από ένα παιχνίδι λιοντάρι.
Και μάλιστα λίγους μήνες μετά
απέσυραν αυτά τα παιχνίδια.
Έβγαιναν τα μάτια. Κίνδυνος πνιγμού.
Τι διάολο ήταν αυτό;
Περίεργη ώρα για πυροτεχνήματα.
Τι ρομαντικό, Ράβι! Για μένα τα έκανες όλα αυτά;
Ναι. Όπλισα ένα μάτσο αγροτόπαιδα με ρουκέτες. Μόνο για σένα.
-Τι; -Τίποτα.
ΣΤΑ ΚΟΜΜΑΤΙΑ, ΓΚΛΕΝ, ΠΑΝΙΒΛΑΚΑ
-Ορίστε. -Όχι, κερασμένο.
Αυτή η γυναίκα με έσωσε.
Σοβαρά, αν δεν ήταν αυτή, θα ήμουν άστεγος.
Ναι, φίλε;
Συνέλαβα τον σπιτονοικοκύρη του για ναρκωτικά.
Δύσκολο να εισπράττει το ενοίκιο από τη φυλακή.
Πώς το πίνεις αυτό;
Όχι έτσι. Θες λίγη σόδα;
Άντε πνίξου.
Το επόμενο το επιλέγω εγώ.
Το συνηθίζεις.
Όχι, δεν ισχύει. Θα είμαι χάλια αύριο.
Μην κοιτάξεις.
-Τι; -Μην κοιτάξεις.
Η γυναίκα στο μπαρ, με τα στρας.
Ναι, τι;
Σε έχει φάει με τα μάτια.
Όχι, δεν νομίζω.
Κέρασέ την ένα ποτό.
Και να σε αφήσω μόνη σου;
Θα κάτσω με τον Χόλνες.
Η Μπέλα θα τον σκοτώσει.
Θα τον λιώσει και θα τον κάνει κερί.
Κερί με άρωμα μπίρας.
Εσύ θα τη συλλάβεις.
Την Μπέλα Χόλνες; Θέλουμε ειδικές δυνάμεις.
-Τι; -Ακόμα σε κοιτάει.
Πήγαινε.
Καλά.
Παλιομαλάκα.
Ποιος το έβαλε αυτό εδώ, γαμώτο;
ΠΑΜΠ ΟΙ ΒΑΣΙΛΙΑΔΕΣ
Να τη!
Ο γκόμενός σου είναι εκεί μέσα και μιλάει με μια χαζογκόμενα.
Δεν είναι γκόμενός μου. Είναι συνεργάτης μου, Νικ.
Γι' αυτό μαραζώνεις εδώ;
Δεν μαραζώνω, σκέφτομαι.
Όπως θες. Πάω να ξεράσω και να βρω ένα ταξί.
-Τα φιλιά μου στην Μπέλα. -Εντάξει.
Δεν ξέρω αν θα έχει όρεξη για φιλιά, όμως.
Αλλά ποτέ δεν ξέρεις.
Καληνύχτα, επιθεωρήτρια Τσέιμπερς.
Καληνύχτα, γόη.
Ποιον είπες γόη;
Πώς τη λένε;
Ελένα. Είναι δασκάλα.
Πολύ καθωσπρέπει.
Τι σε βασανίζει, Τσέιμπερς;
Παιχνίδια λιοντάρια και φουρνάκια.
Κάπου μέσα στον χαμό υπάρχει ένα μοτίβο.
-Τι; -Δώσε στον εαυτό σου ρεπό ένα βράδυ.
Θα σε φθείρουν αυτά.
Έτσι είναι η δουλειά.
Αμάντα Μίλτον και Μάργκο Τζάκσον.
Τις είδαν να γυρνούν σπίτι από το σχολείο στην περιοχή Τάμφορντ
περίπου στις 5:00 μ.μ. χθες το απόγευμα.
Δεν ξέρουμε ακόμη τον λόγο της εξαφάνισής τους.
Αλλά ανταποκριθήκαμε άμεσα και συντονισμένα.
Δουλεύουμε με την Αστυνομία του Χάκριτζ για να κάνουμε ενδελεχή έρευνα.
Προτρέπουμε όσους έχουν οποιαδήποτε πληροφορία
να μας ενημερώσουν για να συνδράμουν στις έρευνές μας.
Να βρεθούν τα κορίτσια και να επιστρέψουν σπίτι.
ΧΩΡΟΦΥΛΑΚΗ ΧΑΡΤ ΒΑΛΕΪ
ΕΡΕΥΝΑ ΓΙΑ ΑΜΑΝΤΑ ΜΙΛΤΟΝ ΚΑΙ ΜΑΡΓΚΟ ΤΖΑΚΣΟΝ
Έλα τώρα.
Έλεος!
Δεν ξέρω πώς τα καταφέρνουν εδώ.
Τι βρήκες;
Μίλησες ποτέ στον Χόλνες για την υπόθεση Τζόνα Τέιλορ;
Προσπάθησα. Δεν είχε και πολύ όρεξη.
Υπήρχαν πλάνα από κάμερες στο τέλος του δρόμου των Τέιλορ.
Αρκετά σπίτια στη διαδρομή. Μόνο ένα όχημα είναι άγνωστο.
Ένα κόκκινο Nissan Vanette.
Ναι, το θυμάμαι. Δεν το εντόπισαν ποτέ.
Όχι.
Για δες αυτό.
Τραβήχτηκε τρεις μέρες πριν εξαφανιστούν η Αμάντα και η Μάργκο.
Είναι κάμερα από εξώπορτα, τρεις δρόμους μακριά.
Πάντα γυρνούν από τον ίδιο δρόμο σπίτι.
Για πες μου, Ράβι.
Είναι ή δεν είναι αυτό ένα κόκκινο Nissan Vanette;
Ίσως είναι σύμπτωση.
Το αμάξι είναι 20ετίας.
Δεν είναι σύμπτωση. Έχεις τσιγάρο;
Δεν επιτρέπεται εδώ μέσα.
Θα ανοίξω παράθυρο.
Αρχιφύλακας Ντίλον.
Για ξαναπές το.
Τι τρέχει;
Πες τους ότι θα είμαστε εκεί σε δέκα λεπτά.
Τις βρήκαν;
Είναι κάτι άλλο.
-Μείνε εδώ. -Μπορώ να το χειριστώ.
Είναι παιδί, Ράβι.
Δεν θέλω να καταρρεύσεις εκεί μέσα.
Μείνε εδώ. Συγκέντρωσε πληροφορίες.
Κυρίες και κύριοι, κάνετε λίγο πίσω, παρακαλώ; Πίσω.
Ο σύζυγος έχει μητρώο.
Ήταν σε αναστολή για επίθεση.
Οι γείτονες είπαν ότι κοπανούσε την πόρτα, κι εκείνη του άνοιξε.
-Πού είναι τώρα; -Δεν έχω ιδέα. Τον αναζητάμε.
Ευσυνείδητοι γείτονες. Τον είδε κανείς να φεύγει;
Σέιν;
Σέιν δεν σε λένε;
Σέιν, θέλω να αφήσεις κάτω το μαχαίρι.
Βρήκα τον Φίσερ.
Στο μπάνιο επάνω.
Επανάλαβε.
Γαμώτο.
Σταμάτα!
Πέτα το!
Μπες μέσα. Σκύψε.
-Να δω. -Όχι, θα λιποθυμήσεις.
Θα αντέξω.
Πονάει;
Μόνο όταν γελάω.
Το σπίτι δεν έχει πέσει ακόμα, κάτι είναι κι αυτό.
Δεν υπάρχει δοκάρι.
Θα δούμε.
Όχι, είναι υπέροχο, μωρό μου.
Ευχαριστώ. Ξεκινάω τη σοφίτα αύριο.
-Σοβαρολογείς; -Τι;
Δεν μπορείς να κάτσεις ούτε λεπτό;
Τι νομίζεις ότι κάνω τώρα;
Τι είναι, αγάπη μου;
Δεν έχουμε χρόνο για τέτοια.
Κι αυτό το παιδί γονείς έχει.
Ωραία θα ήταν να βρίσκαμε ένα παιδί, για αλλαγή.
Κανείς δεν τον δήλωσε αγνοούμενο;
Όχι ακόμα.
Εντάξει.
Έπρεπε να είχες βάλει χρυσό.
Ελάτε.
Πάνω είναι.
Γεια σου.
Εμένα με λένε Ράβι. Εσένα;
Άιζακ.
Χάρηκα, Άιζακ.
Η φίλη μου η Λούσι.
Θα σε βοηθήσουμε να γυρίσεις σπίτι.
Νομίζει ότι εδώ είναι το σπίτι του.
Άιζακ, πώς λένε τη μαμά σου;
Λούσι.
Ξέρεις το επίθετό της;
Τσέιμπερς.
Και ξέρεις πού είναι η μαμά;
Όχι, γλυκέ μου. Δεν είμαι η μαμά σου.
Όχι, δεν είμαι.
Και πρέπει να βρούμε τη μαμά σου,
γιατί θα ανησυχεί πολύ για σένα.
Εσύ είσαι η μαμά μου.
Όχι, δεν είμαι.
Ίσως μοιάζω με τη μαμά. Έχει μαλλιά σαν τα δικά μου;
Είναι διαφορετικά.
Πώς, δηλαδή;
Γλυκέ μου. Μη στενοχωριέσαι.
Δεν πειράζει.
Δεν πειράζει να κλαις αν πονάς.
Μερικές φορές, νιώθεις καλύτερα έτσι.
-Τι θα κάνουμε; -Δεν ξέρω.
Κάποιος πρέπει να τον ψάχνει.
Δεν ήρθε ουρανοκατέβατος.
Να καλέσουμε την Πρόνοια;
Θα του βρουν κάπου να μείνει.
Όχι. Άιζακ, πρέπει να μείνεις εδώ.
Όχι, θα τον πάμε στο τμήμα.
Ναι. Καλή ιδέα. Πόσο θα πάρει;
Δεν είμαστε μπέιμπι σίτερ.
Συγγνώμη, πώς είπες ότι σε λένε;
Όχι, μη με βάζεις σε αναμονή. Μη...
-Λατρεύω την Πρόνοια. -Πάντα εξυπηρετική.
Ρομπ Σο. Να θυμάσαι το όνομα.
Μαλάκας.
Συγγνώμη.
Δεν ξέρω τι θα κάνουμε όταν φτάσουμε. Δεν θα με αφήσει να φύγω.
-Τι λες να του συνέβη; -Δεν έχω ιδέα.
Παράξενο που κανείς δεν το δήλωσε.
Πιστεύεις ότι τον εγκατέλειψαν;
Όχι. Ποιος θα έκανε κάτι τέτοιο;
Κάποιος που δεν τα βγάζει πέρα.
Κι απλώς τον άφησε σε άλλη οικογένεια. Είναι πιθανό.
-Είσαι καλά; -Ναι. Το χέρι μου μούδιασε.
Έλα, γλυκέ μου. Ας αλλάξουμε.
Παράξενη μέρα.
Στρίψε αριστερά στο επόμενο.
Επιθεωρήτρια Τσέιμπερς.
Τι;
Τι τρέχει;
-Γύρνα πίσω. -Τι;
Απλώς γύρνα.
ΑΣΤΥΝΟΜΙΑ ΧΑΡΤ ΒΑΛΕΪ
Μείνε εδώ. Θα βρω κάποιον να πάει το παιδί στο τμήμα.
Λες να είναι αυτές;
Κλείδωσε την πόρτα.
Μην ανησυχείς.
Θα γυρίσει. Μην ανησυχείς.
Τι θα έλεγες να ακούσουμε λίγη μουσική;
Θα σου άρεσε;
Δεν θα αργήσει.
Μάλλον κάποιος τις έδεσε με βάρη, αλλά ο κόμπος λύθηκε.
Υπάρχει ένα μαγαζί με δολώματα παρακάτω.
Ο ιδιοκτήτης έβλεπε ένα βανάκι παρκαρισμένο εδώ.
Τι είδους βανάκι;
Κόκκινο. Δεν ξέρει τι μάρκα. Μπορεί να μη συνδέεται.
Όλα συνδέονται.
Άιζακ!
Άιζακ;
ΦΛΟΥΟΡΕΝΙΟ ΥΓΡΟ ΓΙΑ ΕΙΣΠΝΟΕΣ
Μια στιγμή πήρα τα μάτια μου από πάνω του, κι εξαφανίστηκε.
Δεν εξαφανίζεται έτσι ένα παιδί.
Δεν γίνεται να κρύφτηκε κάπου. Έψαξα παντού.
-Εκεί μέσα; -Είναι κλειδωμένα.
Και;
Τι θα θέλατε;
ΑΣΤΥΝΟΜΙΑ ΠΡΟΣΩΠΙΚΟ
Θέλεις να προσθέσεις κάτι άλλο;
Ίσως βοηθήσει αν μας τα ξαναπείς.
Να μας τα εξηγήσεις όλα.
Όχι.
Καλώς.
Η κατάθεση του Χάρολντ Σλέιντ έληξε στις 17:32.
Έβγαλες άκρη;
Μόλις ήρθα. Ενημερώστε με.
Δεν ήθελε να τα βλάψει. Ήθελε απλώς να τα... κρατήσει.
Συγγνώμη. Σαμ Μπόιντ.
Η αστυνόμος Μπόιντ μετατέθηκε από το Λονδίνο.
Τι εννοείς ότι ήθελε να τα κρατήσει;
Λέει ότι δεν ήταν σεξουαλικό.
Δεν ήταν σεξουαλικό; Το κλειδί ήταν στο χρηματοκιβώτιό του
και βρήκαμε παιδική πορνογραφία στο λάπτοπ του.
Τι στον διάολο τους έκανε;
Τίποτα, λέει αυτός.
Τότε, πώς πέθαναν;
Του αρέσει πολύ ο Τσαϊκόφσκι.
Η σύζυγος του έκανε έκπληξη ταξίδι στην Πράγα. Για τη Λίμνη των Κύκνων.
Του έφτιαξε τη βαλίτσα.
Δεν είχε χρόνο να πάει στα παιδιά.
Τα άφησε χωρίς φαγητό και νερό.
Οπότε, ώσπου να γυρίσουν...
Θα το επιβεβαιώσουμε με τον ιατροδικαστή, αλλά μάλλον πέθαναν από τη δίψα.
Θεέ μου...
Έπρεπε να αυτοκτονήσει. Τι τον έκανε να παραδοθεί;
Τον απείλησαν. Κάποιος τον είδε να προσπαθεί να ξεφορτωθεί τα πτώματα.
Του έβαλε το μαχαίρι στον λαιμό.
Ψάχνουμε για λευκό άνδρα. Ψηλόλιγνο, με σκωτσέζικη προφορά, γκριζομάλλη.
Οπλές ζώου. Μεγάλα κέρατα.
Ο Σλέιντ είπε ότι ήταν ο διάβολος κι ήρθε να τον πάρει.
Ο τύπος είπε ότι μπορεί να δει το μέλλον.
Ήξερε ακριβώς πότε και πού θα βρεθούν τα κορίτσια.
Ώστε ο διάβολος τον έβαλε;
Όχι. Ο διάβολος τον έκανε να ομολογήσει.
Συγγνώμη, συνδέσατε ένα κόκκινο Vanette με την απαγωγή.
Μάλιστα. Ήταν... Ήταν πολύ συγκεκριμένος.
Δεν σημαίνει αυτό ότι πάει καλά.
Ο τύπος είναι θεόμουρλος.
Όχι. Το ξέρω, αλλά... Τέλος πάντων, δεν μπορεί να είναι σύμπτωση.
Μαντέψτε τι αμάξι οδηγεί ο διάβολος.
Τον λένε Έιντεν Στένερ.
Πολλαπλές μαχαιριές. Τον βρήκαμε νεκρό.
Μπαίνουν σε συμμορίες, και...
Βασικά, είναι θέμα χρόνου.
-Είσαι εντάξει, φίλε; -Ναι. Μια χαρά.
-Θέλεις να βγεις έξω για λίγο; -Όχι.
Δεν είναι επίθεση συμμοριών.
Πώς το ξέρεις;
Οι μάρτυρες περιέγραψαν έναν αδύνατο άνθρωπο 50 με 60 ετών.
Γκριζομάλλη με σκωτσέζικη προφορά.
Δεν τον έχουν ξαναδεί εδώ γύρω.
Πάρε κατάθεση από τα παιδιά.
Θέλω σκίτσο του υπόπτου.
Βγάλτε σήμα κι ελέγξτε τις κάμερες στα απέναντι κτίρια
και τις κάμερες κυκλοφορίας σε ακτίνα 15 χιλιομέτρων.
Δεν θα έχουμε τέτοια ευκαιρία ξανά.
"ΘΑ ΣΥΝΕΧΙΣΩ ΝΑ ΨΑΧΝΩ"
Είπε ότι ήταν ο διάβολος.
"ΕΙΝΑΙ ΖΩΝΤΑΝΟΣ"
Υπήρχαν πλάνα από κάμερες.
Αρκετά σπίτια στη διαδρομή. Μόνο ένα όχημα είναι άγνωστο.
Ένα κόκκινο Nissan Vanette.
Το θυμάμαι. Δεν το εντόπισαν ποτέ.
Όλα συνδέονται.
Δεν μπορεί να είναι σύμπτωση.
Είναι ή δεν είναι αυτό ένα κόκκινο Nissan Vanette;
Οπλές ζώου. Μεγάλα κέρατα.
Ψάχνουμε για λευκό άνδρα. Ψηλόλιγνο, με σκωτσέζικη προφορά, γκριζομάλλη.
Μαντέψτε τι αμάξι οδηγεί ο διάβολος.
ΕΪΝΤΕΝ ΣΤΕΝΕΡ ΧΑΡΟΛΝΤ ΣΛΕΪΝΤ
Βρήκαμε τι συνδέει πολλές υποθέσεις που έγιναν την περίοδο
της απαγωγής του Τζόνα Τέιλορ, 12 χρόνια πριν.
Μάρτυρες είδαν ένα κόκκινο Nissan Vanette που μέχρι τώρα δεν έχει εντοπιστεί ποτέ.
Έχουμε διασταυρώσει παλιές μαρτυρίες με πρόσφατες αντιστοιχίες πινακίδων.
Εξαφανίζεται πάντα στην ίδια περιοχή, στο Θόρναμ Γκριν.
Κυρίως γεωργικές εκτάσεις. Δρόμοι μονής λωρίδας.
Τα ντρόουν μας δεν το εντόπισαν. Αλλά βρήκαμε αυτό.
Κάποτε ήταν εξοχικό.
Ο ιδιοκτήτης πέθανε και κανείς δεν το διεκδίκησε.
Υποτίθεται ότι είναι άδειο.
Η θερμική απεικόνιση λέει κάτι άλλο.
Θεωρία εργασίας. Εδώ κρύβεται ο ύποπτός μας.
Είναι εξαιρετικά επινοητικός.
Και πιθανότατα οπλισμένος.
Θα ενημερωθούν οι ένοπλοι αστυνομικοί για τις λεπτομέρειες.
Θα μπούμε τη νύχτα. Ήσυχα.
Θα φτιάξουμε οδοφράγματα. Θα τον αιφνιδιάσουμε.
Τριάντα δεύτερα για τον στόχο.
Πιστεύουμε ότι ο ύποπτος είναι εκεί.
Προχωρήστε προς τα αριστερά.
Καθαρό το πεδίο!
Ζητώ ασθενοφόρο.
Καθαρό το πεδίο! Ο ύποπτος δεν είναι εδώ!
Να έρθουν όλες οι μονάδες. Φέρτε ελικόπτερο.
Ελήφθη.
ΚΟΡΙΤΣΙ ΤΕΣΣΑΡΩΝ ΕΤΩΝ ΧΑΡΟΠΑΛΕΥΕΙ ΜΕΤΑ ΑΠΟ ΕΠΙΘΕΣΗ ΣΚΥΛΟΥ
ΣΟ-43, όβερ.
Κανένα ίχνος του υπόπτου;
Να πάρει.
ΣΟ-43, όβερ. Εδώ αρχιφύλακας Ντίλον...
Ακίνητος.
Είπα, ακίνητος!
Εσύ είσαι, Ντίλον;
Αλήθεια θα το ξανακάνουμε αυτό;
Θα σου έλεγα να φύγεις, αλλά ξέρω ότι δεν θα το κάνεις.
Ακίνητος! Ψηλά τα χέρια.
Δεν θα με νικήσεις. Ξέρω κάθε κίνηση που θα κάνεις.
-Άσε με να περάσω. -Δεν μπορώ να το κάνω αυτό.
Εντάξει. Ας τελειώνουμε.
Μην πλησιάζεις.
Είπα, σταμάτα!
Έφυγε με τα πόδια. Υπάρχουν ίχνη προς κάθε κατεύθυνση.
Πετρέλαιο.
-Κυρία; -Το αμάξι παίρνει ντίζελ.
Το ίδιο και η γεννήτρια.
Αυτό σημαίνει ότι έχει άλλο όχημα.
Δεν υπάρχουν άλλα ίχνη από ρόδες.
Άρα, ξέφυγε με τα πόδια.
Έχει αμάξι κοντά στον κεντρικό δρόμο.
Βρες μου έναν χάρτη της περιοχής.
-Πάμε! -Πάμε!
-Φύγαμε! -Ναι, πάμε!
Ψηλά τα χέρια!
Επιθεωρήτρια Τσέιμπερς.
Ακούω.
Έχουμε τραυματία.
-Με ακούει; -Δεν ξέρω.
Ξεκουράσου. Εντάξει; Τελείωσε.
Τον πιάσαμε.
Τον πιάσαμε επιτέλους.
Δεν με τάισαν.
Ωραία.
Επιθεωρήτρια Λούσι Τσέιμπερς της Χωροφυλακής Χαρτ Βάλεϊ.
Είναι 11 Νοεμβρίου. Η ώρα είναι 21:42.
Θα δηλώσετε το πλήρες όνομά σας χάριν της ηχογράφησης;
Γκίντεον Σέπερντ.
Κύριε Σέπερντ, σας συνέλαβαν
για τον φόνο του Έιντεν Στένερ και του Κόνορ Λάρσον.
Μόνο;
Πόσους ανθρώπους σκοτώσατε, κύριε Σέπερντ;
Περισσότερους.
Ξέρεις πόσες φορές κάναμε αυτήν τη συζήτηση, επιθεωρήτρια Τσέιμπερς;
-Τι εννοείτε; -Η ύπαρξη είναι κύκλος. Μια επανάληψη.
Και σε κάθε επανάληψη, εσύ κι εγώ καθόμαστε σε αυτό το δωμάτιο.
Μου κάνεις ερωτήσεις. Σου λέω την αλήθεια.
Και σε προειδοποιώ για το τι θα συμβεί αν δεν με πιστέψεις.
Τι θα συμβεί, κύριε Σέπερντ;
-Διάβασες τις σημειώσεις μου. -Προσπάθησα.
Έχετε χάλια γραφικό χαρακτήρα.
Αυτό μου λες συνέχεια.
Τι θα συμβεί, κύριε Σέπερντ;
Δεκαεπτά νεκροί.
Έντεκα παιδιά.
Εγώ δεν μπορώ να το σταματήσω πια. Εσύ μπορείς.
-Τι κάνατε; -Όχι εγώ.
Δεν είμαι αυτό που νομίζεις.
Με κοιτάς και βλέπεις την ενσάρκωση του διαβόλου.
Ο αληθινός διάβολος τριγυρνά.
Παραμονεύει στις σκιές.
Στις σκοτεινές γωνιές.
Δεν ξέρω πώς είναι, αλλά είδα τι κάνει. Κι εσύ θα το δεις.
Τον επόμενο χρόνο. Δεκαεπτά νεκροί. Έντεκα παιδιά.
Κύριε Σέπερντ.
-Σας παραπέμπω για ψυχολογική αξιολόγηση. -Ψυχολογική αξιολόγηση.
Πηγαίνω φυλακή, αυτοκτονώ, ξεκινάμε από την αρχή.
Αλλά πάντα καταλήγουμε εδώ. Κάθε φορά.
Δεν μπορώ να σε νικήσω, Λούσι.
Οπότε, θέλω να συμμαχήσεις μαζί μου.
Να συμμαχήσω μαζί σας;
Θα ζήσω. Μόνο αυτήν τη φορά, θα μείνω ζωντανός.
Θα εκτίσω την ποινή μου και θα περιμένω.
Όταν θελήσεις να μιλήσεις, ξέρεις πού θα με βρεις.
Μέχρι τότε, είπα ό,τι είχα να πω.
Η σιωπή δεν θα βοηθήσει στην υπεράσπισή σας.
Κανένα σχόλιο.
-Επιθεωρήτρια Τσέιμπερς. -Είμαι η αστυνόμος Μπόιντ.
Λέγε, Μπόιντ.
Ελέγχω τα αρχεία του Εγκληματολογικού.
Έγινε κλήση στην Άμεση Δράση πριν από πέντε λεπτά.
Φωτιά σε οικία στην οδό Σίκαμορ 7.
-Γιατί μου το λες αυτό; -Απλώς...
Ήσασταν εκεί, κυρία. Τον περασμένο μήνα.
Είναι το σπίτι όπου βρήκαν εκείνο το αγόρι, τον Άιζακ.
Ντετέκτιβ Τσέιμπερς;
Τους έβγαλαν όλους έξω;
Φροντίζουν τα εγκαύματα της μητέρας.
Συμβαίνει κάτι, κυρία;
Είχα απλώς ένα προαίσθημα.
Ντεζαβού.
Άιζακ;
Άιζακ, είσαι εκεί;
Είμαι η Λούσι. Η Λούσι Τσέιμπερς.
Θα βγεις έξω, Άιζακ; Δεν θα έπρεπε να είμαστε εδώ.
Ο μπαμπάς με έκανε να κρυώσω.
Δεν υπάρχει λόγος να φοβάσαι.
Δεν τη σταμάτησα.
Τι δεν σταμάτησες;
Τη φωτιά.
Γλυκέ μου. Δεν χρειαζόταν να σταματήσεις εσύ τη φωτιά.
Όλοι είναι καλά. Οι πυροσβέστες τη σβήνουν.
Με ακολούθησε εδώ.
Τι εννοείς;
Άιζακ;
Τι ώρα είναι;
Αργά.
Απορώ που σε άφησαν.
Τα καλά της δουλειάς. Είπα ότι θέλω να μιλήσω στον συνεργάτη μου.
-"Επείγον αστυνομικό θέμα". -Είμαι τυχερός.
Ναι, είπα ψέματα.
Ήθελα απλώς να είμαι με κάποιον.
Είσαι καλά;
Όχι.
Όχι, νομίζω πως τρελαίνομαι.
Κι εγώ. Μπορούμε να τρελαθούμε μαζί.
Θα μου άρεσε αυτό.
Πονάς;
Όχι πολύ.
Ωραία.
Ξέρω ότι είμαι τρελή που ήρθα εδώ.
Αλλά ίσως δεν υπάρξει άλλη ευκαιρία.
Δεν έχω πολύ χρόνο.
Όχι.
Εσύ κι εγώ έχουμε πολύ χρόνο, ντετέκτιβ.
Θα ξανάρθεις σε αυτήν τη ζωή, όπως κι εγώ.
Όπως συμβαίνει πάντα.
Αλλά την επόμενη φορά πρέπει να αλλάξουν τα πράγματα.
Πόσο θα αλλάξουν;
Δεν είμαι σίγουρος.
Μια πεταλούδα πετάει και δημιουργεί καταιγίδα.
Θα σώσω τη ζωή της μητέρας σου. Αλλά μετά παραδινόμαστε στο χάος.
Και το χάος θα σε ξυπνήσει, θα σε κάνει να θυμηθείς αυτήν τη συζήτηση.
Λοιπόν, αν το κάνουμε...
Αν δεν αφήσεις τη μητέρα μου να αυτοκτονήσει...
Χάνω τα πάντα.
Θα χάσεις, θα κερδίσεις, θα πάρεις άλλο δρόμο.
Θα τον ξεχάσω.
Έτσι κι αλλιώς, αυτό θα γινόταν.
Αλλά αν ξυπνήσεις, μπορούμε να τους σώσουμε όλους.
-Δεν έπρεπε να έρθω. -Ναι, έπρεπε.
Λούσι.
Ξέρεις αυτήν την υπόθεση. Κάθε λεπτομέρεια έχει χαραχθεί στην ψυχή σου. Το ξέρω.
Όχι μόνο το Ρίγκμπις, αλλά και οι άλλες. Τα σχολεία. Ο παιδότοπος.
Τελειώνετε!
Πρέπει να τον σταματήσουμε, Λούσι.
Σε θέλω δίπλα μου.
Εντάξει.
Είστε καλά;
ΑΙΘΟΥΣΑ ΕΠΙΣΚΕΨΕΩΝ
Μην ανησυχείς. Βοήθεια!
-Τι συμβαίνει; -Καλέστε ασθενοφόρο!
Μην ανησυχείς. Όλα θα πάνε καλά.
Ράβι;
Εδώ είμαι. Να σου φέρω κάτι;
Κράτα μου το χέρι.
Μόνο εσένα ήθελα.
Το ξέρεις αυτό, έτσι δεν είναι;
Έλα τώρα, Τσέιμπερς. Νομίζω ότι τα παραλές λίγο.
Με έκανες πανευτυχή.
Θα ξαναϊδωθούμε.
Το υπόσχομαι.
Θα σε βρω.
Σ' αγαπώ, Λούσι Τσέιμπερς.
Ράβι;
Εδώ είμαι.
Ακούω μουσική.
Λοιπόν, αν το κάνουμε...
Χάνω τα πάντα.
Θα χάσεις, θα κερδίσεις, θα πάρεις άλλο δρόμο.
Οι εφιάλτες δεν μας κάνουν κακό.
Όχι πια.
Ακόμα τίποτα;
Δεν κλαίει ποτέ. Δεν γελάει ποτέ, δεν θυμώνει ποτέ, απλώς...
ΜΕΡΕΝΤΙΘ
Άιζακ!
Άκρη!
3:33 π.μ.
-Μην προσπαθείς να μιλήσεις. -Ο Άιζακ;
-Είναι καλά. -Πού είναι;
-Είναι καλά. Τον φροντίζουν. -Βγήκε έξω;
Βγήκε έξω. Τον βρήκαν οι γείτονες.
-Είναι εδώ ο Ράβι; -Ο Ράβι;
Ο Ράβι Ντίλον. Ο σύζυγός μου.
Λούσι, θυμάσαι τι συνέβη;
Θυμάμαι.
Θυμάμαι τα πάντα.
Υποτιτλισμός: Πολυξένη Γεωργίου
Επιμέλεια Αγγελική Πανοτάρα
Downloaded from - MoviesMod.day